पुलिस कंट्रोल रूम में चुनाव रिपोर्टिंग की तैयारी सोमवार सुबह | पुलिस कंट्रोल रूम में चुनाव रिपोर्टिंग की तैयारी सोमवार सुबह - Dainik Bhaskar
पुलिस कंट्रोल रूम में चुनाव रिपोर्टिंग की तैयारी सोमवार सुबह
पुलिस कंट्रोल रूम में चुनाव रिपोर्टिंग की तैयारी सोमवार सुबह छह बजे से ही शुरू हो गई थी। तय समय पर चुनाव कर्मियों...
पुलिस कंट्रोल रूम में चुनाव रिपोर्टिंग की तैयारी सोमवार सुबह छह बजे से ही शुरू हो गई थी। तय समय पर चुनाव कर्मियों ने अपने-अपने स्थानों पर तैयारी की समीक्षा की। सुबह आठ बजे से बूथों से मतदान की जानकारी मिलने लगी। चिरकुंडा के एक बूथ में ईवीएम खराब होने की सूचना मिली, हालांकि उसे जल्द ही ठीक कर दिया गया। एक बूथ पर तीन लोगों के पकड़े जाने की सूचना कंट्रोल रूम को दी गई। इसके अलावा कहीं से भी किसी अप्रिय घटना की जानकारी नहीं आई। पुलिस कंट्रोल रूम में एसआईएसएफ, जिला बल और होमगार्ड के जवानों को रिजर्व रखा गया था। आपात स्थिति से निबटने की पूरी तैयारी कंट्रोल रूम में थी। सूचना मिलने पर रिजर्व पार्टी को मूव करना था, लेकिन ऐसी स्थिति आई ही नहीं। शाम छह बजे तक कंट्रोल रूम में काम हुआ। फाइनल रिपोर्टिंग के बाद ही वहां काम बंद हुआ।